נירה הראל

נירה הראל (נולדה ב-6 באוקטובר 1936) היא סופרת ועורכת ישראלית.

קורות חיים
נולדה בשם נירה רוטשטין בשנת 1936 בארץ ישראל, בת לחיה, מורה ולבנימין רוטשטין, נהג אוטובוס, הורי הוריה נספו בשואה.

בגיל צעיר נישאה לפוליטיקאי ואיש הציבור אהרן הראל (במקור: אהרן גרבוז), ממנו התאלמנה ב-2000.

 חייה אישיים 
לזוג נולדו ארבעה ילדים, הצעיר שבהם הוא הפוליטיקאי וסגן-ראש עיריית תל אביב ובעברו איש הטלוויזיה אסף הראל, והבכור הוא המפיק אמיר הראל.

 קריירה ולימודים 
בשנת 1966 השלימה לימודים לתואר ראשון במדעי החברה באוניברסיטת תל אביב, ובשנת 1975 קיבלה מאוניברסיטה זו תואר שני בחינוך.

עסקה בהוראה ובכתיבת תוכניות לימודים במשרד החינוך (1970–1975).

הייתה העורכת הראשונה של השבועון לילדים "פילון" בהוצאת "מסדה" (1976–1978) ולאחר מכן ערכה את ספרי הילדים של ההוצאה (1979–1982). כיהנה כעורכת ספרי הילדים ומנהלת המערכת בהוצאת "עם עובד" (1983-2000). כמו כן הגישה שיחות רדיו על יחסי ילדים והורים בקול ישראל ובגלי צה"ל.

הראל כתבה למעלה מ-50 ספרים לילדים ולנוער, שרבים מהם תורגמו לשפות שונות וזכו בפרסים בישראל ובעולם.

זכתה בפרסים בהם פרס ראש הממשלה, פרס קרן מרחב הילדים בשווייץ פרס זאב.

בשנת 2021 זכתה הראל בפרס מטעם כתב העת המקוון. פרס זה הוענק לה על תרומתה לתרבות הילדים בישראל.

ערכה ספרים רבים וסדרות שונות: "דן חסכן", "טוב לקרוא", "הספר הגדול", "שרשרת זהב" ועוד.

סיפוריה שהומחזו: "אבא אחר", "משאלות לפני השינה", "דווקא כן ואי אפשר".

יזמה את "מצעד הספרים" של משרד החינוך ואת הקמת "דףדף", אתר לספרות ילדים ולעידוד קריאה, בשיתוף עם המאייר דני קרמן, ועוסקת בעריכתו ולימדה תקופה עריכת ספרי ילדים באוניברסיטת תל אביב.

ספריה
שמאל|ממוזער|250px|גן סיפור בחולון - שפת הסימנים של נועה לפי סיפרה של נירה הראל
שמאל|ממוזער|250px|גן סיפור בחולון - שפת הסימנים של נועה לפי סיפרה של נירה הראל
 קטנים כגדולים (1970) 
 מי מפחד מעקרת הבית? (1971) 
 כשאסנת ואני (1974; עיטור כריסטיאן אנדרסן לספרות ילדים ונוער למאיירת אראלה הורביץ) 
 איזה בוץ! (1976) 
 אחת שתיים בלבוליים (1976) 
 פתאום נסגרה הדלת (1977) 
 סיפורים מארון הנעליים (1978) 
 מעשה בשלוש צמות ארוכות (1979) 
 שפת הסימנים של נועה (1979)  - ילדה נעזרת במספר צמותיה בשביל לדעת את ימות השבוע.
 כשמתרגלים קשה להפסיק (1980) 
 צרות (1980) 
 עלילות טיף-טף (1980. נדפס תחילה כמדור בפילון)  - תעלולי הרפתקה בחרוזים של ילד צנום ואחיו השמנמן.
 דווקא כן ואי אפשר (1981)  - מעשייה אלגורית בחרוזים על איכרים שגירשו מכפרם את "אי אפשר" העליז ואת "דווקא כן" הלמדן ואחר-כך חזרו בהם.
 סיפורי הבית המשותף (1981) 
 מעשה שהיה במעבר חציה (1981)  - ה"איש-הירוק" ש"גר" ברמזור עוזב את הרמזור, מפני שעברייני-התנועה גורמים לו לחשוב שהוא מיותר.
 העִיזה עליזה מסתכלת באלבום (1983) 
 הגן של טלי (1983) 
 סוס הפלא המעופף (1983) - מבחר מסיפורי המיתולוגיה היוונית. 
אפשר להשאיר הודעה (1983) 
 מיקי, תפסיקי! (1984) - תעלוליה של ילדה שובבה. 
 ספורים לפני השינה (1984) 
 נח בלי מוח (1985) 
 מעשיות לכל השבוע (1985) 
 כובע חדש (1985) 
 מי העיר את שי? (1986) 
 ספורים על אסנת (1986) 
 אמא של אסף כותבת מכתבים (1987) 
 מתנה ליום הולדת (1987) 
 איפה הסבלנות? (1989) 
 התנגשות חזיתית (1989) 
 קופסה קשורה בסרט (1990) 
 עוד סיפורים מארון הנעליים (1991) 
 אבא אחר (1992) 
 ילדים קטנים צרות קטנות (1992) 
 את זה! (1993; עיטור כריסטיאן אנדרסן למאייר יוסי אבולעפיה)  - פעוט מתקשה להסביר לאביו מה רצונו.
 אחד יותר מדי (1993; זוכה עיטור כריסטיאן אנדרסן לספרות ילדים ונוער לשנת 1994) 
 יואש בלש חלש (1994) 
 תגידי, איך קוראים לך? (1994) 
 איך עושה סבא? (1995) 
 גם יעל (1995) 
 בסרט זה אחרת (1995) 
 לב קטן גדול: סיפורו של הרצל (1996) 
 תעשי מה שאני אומרת (1998) 
 קוקו (1999) 
 תמונה משפחתית (1999) 
 שבת שלום (1999) 
 גורדי בא לעולם (2000) 
 מפתח הלב (2000) - ילד מחפש עם אביו את צרור המפתחות האבוד. 
 כזה חבר (2019) (2002) 
 נמר ושמו אריאל (2003) 
 מתי זה מחר? (2005) 
 מעשה בשרביט קסמים (2006) 
 סבא בישל מרק (2007) 
 סיפורי דֻביאל (2010) 
צילה וגילה (2010) 
 לאיתי יש ארנב (2012)
 לישון אצל סבתא (2014)  - השתתף במצעד הספרים תשע"ו
 שולה ויולה בעיר הגדולה (2016) 
 מותק שלי (2021) 

קישורים חיצוניים

 האתר הרשמי של נירה הראל






 פרטים על נירה הראל ב






 "להשמיע את קולי האישי": ריאיון עם נירה הראל, "הפנקס", 2 בפברואר 2011




הערות שוליים

קטגוריה:סופרות ישראליות
קטגוריה:סופרים ישראלים
קטגוריה:עורכות ספרותיות ישראליות
קטגוריה:סופרות ילדים ונוער ישראליות
קטגוריה:סופרי ילדים ונוער ישראלים
קטגוריה:זוכות עיטור אנדרסן
קטגוריה:זוכי עיטור אנדרסן
קטגוריה:זוכות פרס היצירה לסופרים ומשוררים
קטגוריה:זוכי פרס היצירה לסופרים ומשוררים
קטגוריה:משפחת גרבוז-הראל
קטגוריה:זוכות פרס זאב
קטגוריה:זוכי פרס זאב
קטגוריה:בוגרות אוניברסיטת תל אביב
קטגוריה:בוגרי אוניברסיטת תל אביב
קטגוריה:בני זוג של חברי הכנסת
קטגוריה:בני זוג של ראשי מועצות אזוריות בישראל
קטגוריה:זוכות פרס אריק איינשטיין: ספרות
קטגוריה:זוכי פרס אריק איינשטיין: ספרות
קטגוריה:ישראליות שנולדו ב-1936
קטגוריה:ישראלים שנולדו ב-1936